**Matica slovenská**

**Slovenský literárny ústav MS, Martin**

**Orol tatranský – Revue pre mladú literatúru, umenie a spoločnosť**

vyhlasujú 2. ročník

literárnej súťaže pre mladých básnikov a prozaikov

**O CENU JÁNA ČERVEŇA 2014**

Literárna súťaž je určená talentovaným autorom (básnikom a prozaikom) do 35 rokov, ktorí prostredníctvom súťaže prezentujú svoju tvorbu čitateľskej verejnosti. Poslaním súťaže je podporovať rozvoj slovenskej literárnej tvorby, hľadať nové talenty medzi mladými ľuďmi píšucimi po slovensky, ktorí ešte knižne nepublikovali.

Mladí básnici a prozaici môžu do súťaže zasielať svoje práce – **ucelené rukopisy** (zbierky básní, poviedok, novely, romány, rozprávky a pod.) v elektronickom editovateľnom formáte (doc., docx., rtf...) na adresu: zuzana.bukovenova@matica.sk s označením v predmete správy: „O Cenu Jána Červeňa 2014“.

Rozsah rukopisu by nemal presiahnuť nasledovný počet normovaných strán: 60 s. (poézia), 150 s. (próza).

Uzávierka je **15. januára 2015**. Slávnostné vyhlásenie výsledkov a odovzdávanie cien prebehne v rámci podujatia Slovesná jar 2015.

Zaslané texty bude čítať porota zložená zo slovenských básnikov, prozaikov a literárnych teoretikov a odporučí udeliť 3 prémie a 1 hlavnú cenu.

Laureát Ceny Jána Červeňa bude odmenený finančnou cenou a taktiež vydaním vlastnej debutovej knihy vo Vydavateľstve MS v Martine.